ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS

Įmonės kodas 145746984, Tilžės g. 63b, Šiauliai

FINANSINIŲ ATASKAITŲ AIŠKINAMASIS RAŠTAS

(pagal 2019-12-31 duomenis)

2020 m. kovo 27 d.

1. BENDROJI DALIS

Šiaulių miesto savivaldybės socialinių paslaugų centras yra biudžetinė įstaiga, finansuojama iš Šiaulių miesto savivaldybės biudžeto, įstaigos kodas 145746984.

Adresas: Tilžės g. 63 b, Šiauliai, Lietuvos Respublika.

Steigėja ir kontroliuojantis subjektas yra Šiaulių miesto savivaldybės taryba.

Savininkas – Šiaulių miesto savivaldybė.

Įstaigos savininko teises ir pareigas įgyvendinanti institucija-savivaldybės taryba.

Pagrindinė veikla - socialinio darbo veikla, pagal ekonominės veiklos rūšių klasifikatorių 8810.

Įstaiga yra atskiras juridinis vienetas, turintis herbinį antspaudą bei atsiskaitomąsias sąskaitas

AB Šiaulių bankas ir AB Swedbank bankuose.

Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų

rinkinius.

Socialinių paslaugų centras teikia socialines paslaugas Šiaulių mieste pagal socialinių paslaugų kataloge numatytas 16 rūšių nestacionarias bendrąsias ( maitinimo paslaugos ; aprūpinimo būtiniausiais drabužiais ir avalyne ; transporto organizavimo ; sociokultūrinės , asmeninės higienos ; neįgaliųjų aprūpinimo techninės pagalbos priemonėmis , vaikų dienos centras –vaikams iš probleminių šeimų ; psichologo ) ir specialiąsias ( pagalbos į namus ; dienos socialinės globos asmens namuose „Integrali pagalba į namus Šiaulių mieste „ ; socialinių įgūdžių ugdymo ir palaikymo paslaugos ; globos centro paslaugos ; apgyvendinimo laikino apgyvendinimo tarnyboje ; krizių centro ;laikino apnakvindinimo ; būsto ir gyvenamosios aplinkos pritaikymo neįgaliesiems ) socialines paslaugas. Taip pat vykdomi projektai, finansuojami iš Europos sąjungos , valstybės biudžeto lėšų.

Esant didelei emigracijai, kai iš miesto išvyksta jauni gyventojai, demografinė situacija keičiasi visuomenės senėjimo linkme, nuolat didėja socialinių paslaugų poreikis, susijęs su paslaugų teikimu pagyvenusiems, vienišiems, fizinę negalią turintiems asmenims, asmenims grįžusiems iš įkalinimo įstaigų, rizikos šeimoms, vaikams , kurių skaičius nuolat auga. Visos šios aplinkybės turi įtakos įstaigos veiklai.

Daugėjant teikiamų socialinių paslaugų skaičiui kiekvienais metais didėja įstaigos pajamos už teikiamas socialines paslaugas, tuo pačiu, siekiant užtikrinti kuo geresnį paslaugų teikimą, reikalingas ir didesnis finansavimas pagal visus išlaidų ekonominės klasifikacijos straipsnius .

Vidutinis darbuotojų skaičius 2019 metais -160.

Finansinių ataskaitų rinkinys sudarytas pagal 2019 m. gruodžio 31 dienos data.

Finansinių ataskaitų pateikimo valiuta: eurai.

Kontroliuojamų arba asocijuotų subjektų bei filialų įstaiga neturi.

II APSKAITOS POLITIKA

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2015 m. sausio 14 d. įsakymu Nr. 7 „Dėl centro apskaitos politikos patvirtinimo“. Apskaitos politika apima ūkinių operacijų ir įvykių pripažinimo, įvertinimo ir apskaitos principų, metodų ir taisyklių taikymą įstaigos apskaitai tvarkyti. Apskaitos politika pateikta prie 2018 metų finansinių ataskaitų rinkinio per 2019 metų 9 mėnesius nesikeitė.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu. Rengiant finansines ataskaitas taikyti apskaitiniai įverčiai.

Visos operacijos ir ūkiniai įvykiai apskaitoje registruojami dvejybiniu įrašu. Taikomi kaupimo, subjekto veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

Nematerialusis turtas

Nematerialus turtas pripažįstamas ir registruojamas, jei jis atitinka 13 –VSAFAS pateiktą sąvoką ir nematerialiajam turtui nustatytus kriterijus. Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizacija –tai nematerialiojo turto vertės mažėjimas, išreiškiamas sistemingai paskirstant to turto amortizuojamąją vertę per jo naudingo tarnavimo laiką.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimu (jei jis yra).

Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

### Ilgalaikis materialusis turtas

Ilgalaikis materialus turtas apskaitoje pripažįstamas ir registruojamas kai atitinka 12- VSAFAS nustatytus ilgalaikio materialiojo turto kriterijus: tikėtina , kad būsimaisiais laikotarpiais bus gaunama ekonominės naudos ar jis bus naudojamas teikti daugiau ir geresnės kokybės paslaugų ; galima patikimai nustatyti turto įsigijimo ar pasigaminimo savikainą; galima tuo turtu disponuoti . Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0.

Ilgalaikis turtas registruojamas kai atitinka šiuos kriterijus: skirtas tam tikroms savarankiškoms funkcijoms atlikti: paslaugoms teikti, administraciniams tikslams, numatomas naudoti ilgiau nei vienerius metus ir jo įsigijimo ar pasigaminimo savikaina yra ne mažesnė už Vyriausybės nustatytą minimalią vertę. Jei Vyriausybė padidintų minimalią ilgalaikio materialiojo turto vertę ir dėl tos priežasties turto vienetas nebeatitiktų ilgalaikio materialiojo turto pripažinimo kriterijų, jis turėtų būti pripažintas trumpalaikiu turtu arba nurašytas. Šis punktas netaikomas, jei LR Vyriausybės nutarime dėl minimalios ilgalaikio materialiojo turto vertės nustatymo būtų nurodoma , kad iki naujos minimalios ilgalaikio turto vertės nustatymo įsigytam ir pasigamintam ilgalaikiam turtui grupavimas apskaitos registruose nekeičiamas (pagal LR Vyriausybės 2014 m. lapkričio 5 d. nutarimą Nr. 1215 )

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno euro verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus, išreiškiamas sistemingai paskirstant to turto nusidėvėjimą per visą jo naudingo tarnavimo laiką.

Biologinio turto ir mineralinių išteklių per 2019 metus įstaiga neturėjo.

Atsargos

Atsargos apskaitoje registruojamos vadovaujantis 8-ojo VSAFAS reikalavimais .Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė. Ūkinis inventorius –materialus turtas ,kuris naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią viešojo sektoriaus subjekto ilgalaikio materialiojo turto vertę.

Nemokamai gautos atsargos apskaitoje registruojamos grynąja realizavimo verte.

Apskaičiuodama atsargų, sunaudotų teikiant paslaugas, ar parduotų atsargų savikainą, Įstaiga taiko konkrečių kainų įkainojimo metodą.

Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Finansinis turtas

Finansinis turtas apskaitoje pripažįstamas tada, kai yra įvykdomos visos sąlygos, nustatytos 17-ajame VSAFAS „Finansinis turtas ir finansiniai įsipareigojimai“. Pirmą kartą pripažindama finansinį turtą, įstaiga įvertina jį įsigijimo savikaina. Finansinis turtas skirstomas į ilgalaikį finansinį turtą ir trumpalaikį finansinį turtą. Pinigai ir pinigų ekvivalentai priskiriami prie trumpalaikio turto.

Gautinos sumos

Gautinos sumos registruojamos tada, kai įstaiga turi teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai „Gautinos sumos pirminio pripažinimo metu yra įvertinamos įsigijimo savikaina. Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos ataskaitose parodomos įsigijimo savikaina, atėmus nuvertėjimo nuostolius.

Pinigai ir pinigų ekvivalentai

Pinigų ekvivalentų, kurių pavyzdžiais gali būti iždo vekseliai, atpirkimo sandoriai, indėlių sertifikatai, trumpalaikiai skoliniai įsipareigojimai per 2019 metus įstaiga neturėjo. Įstaiga turi 10 banko sąskaitų: AB Šiaulių banke -5 sąskaitos ir AB Swedbanke - 5 sąskaitos.

### Finansavimo sumos

Finansavimo sumos pripažįstamos, kai atitinka 20-ojo VSAFAS nustatytus kriterijus. Šis standartas nustato finansavimo sumų, finansavimo pajamų ir finansavimo sąnaudų pripažinimo, registravimo apskaitoje ir pateikimo finansinėse ataskaitose reikalavimus. Finansavimo sumos - tai įstaigos gautos iš valstybės ir savivaldybės biudžetų, išteklių fondų, Europos sąjungos gauti pinigai arba kitas turtas, skirtas įstaigos įstatuose (nuostatuose) nustatytiems tikslams pasiekti ir funkcijoms atlikti bei vykdomoms programoms įgyvendinti. Pagal šaltinius finansavimo sumos skirstomos į:

1. Finansavimo sumos iš valstybės biudžeto.
2. Finansavimo sumos iš savivaldybės biudžeto.
3. Finansavimo sumos iš Europos sąjungos, užsienio valstybių ir tarptautinių organizacijų.
4. Finansavimo sumos iš kitų šaltinių.

Pagal paskirtį finansavimo sumos skirstomos į finansavimo sumas nepiniginiam turtui įsigyti, taip pat ir finansavimo sumos, apimančios nemokamai gautą turtą, ir finansavimo sumas kitoms išlaidoms kompensuoti. Kai gautinos sumos yra gautos, finansavimo sumos perkeliamos iš gautinų finansavimo sumų į gautų finansavimo sumų sąskaitą, išskyrus įstaigos uždirbtas pajamas. Įstaigos uždirbtos pajamos įstatymų nustatyta tvarka pervedamos į savivaldybės biudžetą, tada registruojamos iš biudžeto gautinos sumos, tokias sumas įstaiga turi teisę susigrąžinti, nepripažindama finansavimo sumų.

Gautos (gautinos) ir panaudotos finansavimo sumos iš visų finansavimo šaltinių arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### Finansiniai įsipareigojimai

Finansiniai įsipareigojimai apskaitoje registruojami tik tada, kai yra prisiimami įsipareigojimai sumokėti pinigus ar atsiskaityti kitu finansiniu turtu. Pirminio pripažinimo metu finansiniai įsipareigojimai įvertinami įsigijimo savikaina. Finansiniai įsipareigojimai skirstomi į ilgalaikius ir trumpalaikius.

Ilgalaikiai finansiniai įsipareigojimai skirstomi į:

1. ilgalaikius finansinius įsipareigojimus;

2. ilgalaikius atidėjinius;

3. kitus ilgalaikius finansinius įsipareigojimus.

Trumpalaikiai finansiniai įsipareigojimai skirstomi į:

1.ilgalaikių atidėjinių einamųjų metų dalį ir trumpalaikius atidėjinius;

2. ilgalaikių įsipareigojimų einamųjų metų dalį ;

3. trumpalaikius finansinius įsipareigojimus;

3. mokėtinas sumai į biudžetus ir fondus;

4. mokėtinas subsidijas, dotacijas ir finansavimo sumas;

5. mokėtinas socialines išmokas;

6. grąžintinus mokesčius, įmokas ir jų permokas;

7. tiekėjams mokėtinas sumas;

8. su darbo santykiais susijusius įsipareigojimus;

9. sukauptos mokėtinos sumas;

10. kitus trumpalaikius finansinius įsipareigojimus.

Finansinė nuoma (lizingas)

Finansinės nuomos ( lizingo ) per 2019 metus įstaiga neturėjo.

Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai.

Atidėjiniai, neapibrėžtieji įsipareigojimai, neapibrėžtasis turtas pripažįstami ir registruojami apskaitoje tada kai atitinka 18-VSAFAS reikalavimus, tada, kai dėl įvykio praeityje įstaiga turi teisinę prievolę ar neatšaukiamą pasižadėjimą, ir tikėtina kad jam įvykdyti bus reikalingi ištekliai, o įsipareigojimų suma gali būti patikimai įvertinta . Jei yra ne visos šios sąlygos atidėjiniai nepripažįstami.

2019 metus įstaiga atidėjinių neturėjo.

Pajamos

Pajamų apskaitos principai, metodai ir taisyklės nustatyti 9-ajame VSAFAS „ Mokesčių ir socialinių įmokų pajamos“, 10-ajame VSAFAS „Kitos pajamos“ 20-ajame VSAFAS „Finansavimo sumos“.

Pajamų apskaitai taikomas kaupimo principas, pajamos pripažįstamos nepriklausomai nuo pinigų gavimo momento. Pajamos registruojamos ir finansinėse ataskaitose pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Nurodoma, kokios valstybės funkcijos ir kurios programos vykdymui buvo pripažintos finansavimo pajamos.

Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.

Sąnaudos

Sąnaudos apskaitoje pripažįstamos, įvertinamos, registruojamos, vadovaujantis 11–VSAFAS, kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos. Įstaiga registruodama sąnaudas apskaitoje grupuoja jas pagal tai, kokią veiklą vykdant jos buvo padarytos. Išskiriamos šios sąnaudų grupės pagal veiklos rūšis: pagrindinės veiklos sąnaudos, kitos veiklos sąnaudos ir finansinės ir investicinės veikos sąnaudos. Sąnaudų grupavimas nepriklauso nuo to, iš kokių finansavimo šaltinių ar kokių pajamų jos apmokamos. Įstaiga pagrindinės veiklos sąnaudas rodo pagal šiuos pagrindinius veiklos sąnaudų straipsnius: darbo užmokesčio ir socialinio draudimo; nusidėvėjimo ir amortizacijos; komunalinių paslaugų ir ryšių; komandiruočių; transporto; kvalifikacijos; paprastojo remonto ir eksploatacijos; sunaudotų atsargų; socialinių išmokų ; kitų paslaugų sąnaudos.

Sandoriai užsienio valiuta

21-VSAFAS nustato, kaip įstaiga turi registruoti apskaitoje ir pateikti finansinėse ataskaitose sandorius užsienio valiuta. Sandoriai užsienio valiuta pirminio pripažinimo metu apskaitoje įvertinami ir registruojami finansinių ataskaitų rinkinio valiuta pagal sandorio dieną galiojantį Lietuvos banko skelbiamą užsienio valiutos kursą. Per 2019 metus įstaiga neturėjo sandorių užsienio valiuta.

Finansinės rizikos valdymas

Tikimybės, kad įstaiga susidurs su kredito, palūkanų normos, valiutos rizika nėra, nes įstaiga nėra gavusi ar suteikusi paskolų, neturi palūkanas uždirbančio turto, neturi palūkanas kainuojančių įsipareigojimų, neturi turto ir įsipareigojimų užsienio valiuta. Likvidumo rizika – tai rizika, kad įstaiga nesugebės laiku įvykdyti finansinių įsipareigojimų darbuotojams, valstybinei mokesčių inspekcijai, SODRAI ir paslaugų tiekėjams. Įstaiga su šia trumpalaike rizika gali susidurti šiais atvejais:

Jei laiku negaus finansavimo iš valstybės biudžeto, savivaldybės biudžeto, Europos sąjungos ir kitų šaltinių pagal patvirtintas sąmatas, vykdant projektus, kai gaunami avansiniai mokėjimai. Įstaigos teikiamos paslaugos finansuojamos iš valstybės biudžeto, savivaldybės biudžeto, Europos sąjungos ir kitų šaltinių pagal asignavimų valdytojų patvirtintas sąmatas, laikantis Finansų ministerijos nustatytų taisyklių ir iždo procedūrų. Visus patvirtintus ir gautus asignavimus pagal sąmatas, o taip pat gautas pajamas už suteiktas socialines paslaugas įstaiga naudoja racionaliai ir taupiai. Vadovaujamasi įstaigos patvirtintomis apskaitos politikoje finansų kontrolės taisyklėmis, apskaitos vadovu, vidaus tvarkos taisyklėmis. Dėl šių priežasčių įstaigoje finansinė rizika vertinama kaip žema.

Turto nuvertėjimas

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma, ar yra turto nuvertėjimo požymių, nustatoma turto atsiperkamoji vertė, kuri yra palyginama su turto balansine verte.

Pripažinus ilgalaikio materialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo ir amortizacijos sumos, kad turto nudėvimoji vertė (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y., nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

### Įvykiai pasibaigus ataskaitiniam laikotarpiui

Įvykiai pasibaigus ataskaitiniam laikotarpiui, kurie suteikia papildomos informacijos apie įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie yra reikšmingi.

### Tarpusavio užskaitos ir palyginamieji skaičiai

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

Segmentai

25-VSAFAS nustato informacijos apie segmentus pateikimo finansinių ataskaitų rinkinyje tvarką ir principus. Įstaiga tvarko apskaitą pagal segmentus suskirstytus į valstybės funkcijas. Įstaigos finansinėse ataskaitose pateikta informacija apie socialinės apsaugos segmentą. Segmentas pagal valstybės funkcijas laikomas pirminiu. Įstaigos apskaitos politikoje numatyta pateikti informaciją finansinių ataskaitų rinkinyje. Tam tikram segmentui priskiriamos pagrindinės veiklos pajamos ir sąnaudos. Pagal šią politiką nustatyti segmentų išskyrimo, bei pajamų, sąnaudų, turto, finansavimo sumų ir įsipareigojimų jiems priskyrimo kriterijai. Turtas, finansavimo sumos, įsipareigojimai, pajamos, sąnaudos, pinigų srautai pirminiams segmentams pagal valstybės funkcijas priskiriami pagal tai, kokioms programoms vykdyti skiriami ir naudojami ištekliai.

### Apskaitos politikos keitimas

Įstaiga pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį, būdą, t.y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo

### Apskaitinių įverčių keitimas

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių . Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

Apskaitos klaidų taisymas

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,25 procento per praėjusius finansinius metus gautų finansavimo sumų vertės.

III PASTABOS

**Ilgalaikis turtas.**

Visas visiškai amortizuotas nematerialus turtas naudojamas įstaigos veikloje . Ataskaitinio laikotarpio pabaigoje visiškai amortizuoto , tačiau naudojamo turto įstaigos veikloje buvo 6184,00 Eur. Per ataskaitinį laikotarpį įstaiga įsigijo ilgalaikio nematerialaus turto - programinės įrangos ir antivirusinių programų už 2000,0 Eur. Per 2019 metus nurašyta ilgalaikio nematerialaus turto už 6047,32 Eur , sukaupta amortizacijos suma 1538,01 Eur. Visiškai amortizuoto bet naudojamo veikloje nematerialaus turto suma sudaro 136,70 Eur.

*Ilgalaikis materialus turtas.*

Ataskaitinio laikotarpio pabaigoje užregistruota materialaus ilgalaikio turto įsigijimo savikaina sudaro 2787789,41 Eur,; sukauptas nusidėvėjimas -1065995,25 Eur.;balansinė vertė 1721794,16 Eur. Iš jų pagal ilgalaikio materialaus turto grupes :

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Grupės pavadinimas | | Įsigijimo savikaina (Eur) | Sukauptas nusidėvėjimas  (Eur) | Nurašyta (Eur) | Likutinė (balansinė)vertė  (Eur) | | Nusidėvėjimo normatyvai (metais ) | |
| Pastatai | | 2300316,60 | 715960,89 |  | 1584355,71 | | *120* | |
| Kitos mašinos ir įrenginiai | | 20821,10 | 18586,25 |  | 2234,85 | | *5-10* | |
| Transporto priemonės | | 180656,14 | 134739,51 |  | 45916,63 | | *6-14* | |
| Baldai | | 15527,54 | 13947,06 |  | 1580,48 | | *12* | |
| Biuro įranga | | 5471,77 | 4317,35 | 1154,42 | 0,0 | | 3-8 | |
| Kompiuterinė įranga | | 70056,10 | 58184,09 | 10407,54 | 1464,47 | | 3-7 | |
| Kitas ilgalaikis turtas | | 194940,16 | 98870,64 | 22465,62 | 73603,90 | | *10* | |
| Iš viso | | **2787789,41** | **1044605,79** | **34027,58** | **1709156,04** | |  | |
|  | *Ilgalaikis nematerialus turtas* | | | | | | | |
| Programinė įranga ir jos licencijos | | 8184,00 | 1538,01 | 6047,32 | 598,67 | 1-2 | |
|  | |  |  |  |  | |  | |

Per ataskaitinį laikotarpį įstaiga nemokamai gavo kito ilgalaikio materialaus turto iš Šiaulių miesto savivaldybės administracijos pagal turto perdavimo ir priėmimo aktą Nr. 9 2019-02,20. Turtas perduotas Šiaulių miesto savivaldybės tarybos 2019 m. vasario 7 d. sprendimu Nr. T-19 „Dėl keltuvo ir laiptų kopiklių perdavimo patikėjimo teise „ Šiaulių miesto savivaldybės socialinių paslaugų centrui. Keltuvas ir kopikliai pritaikyti Šiaulių miesto gyventojams pagal būsto pritaikymo programą „Būsto ir gyvenamosios aplinkos pritaikymas neįgaliems Šiaulių miesto gyventojams“. Nemokamai gauto turto vertė sudaro 7861,41 Eur. Iš jų : valstybės biudžeto lėšos -4716,86 Eur.; savivaldybės biudžeto lėšos -3144,57 Eur. Per ataskaitinį laikotarpį įstaiga įsigijo ilgalaikio materialaus turto ( turto grupėje „Kitos mašinos ir įrenginiai „ už 1000,0 Eur.

**Trumpalaikis turtas**

Atsargos . :Skirstomos į medžiagas, žaliavas ir ūkinį inventorių naudojamos įstaigos veikloje ir paslaugoms teikti. T. y., kuras automobiliams, atsarginės dalys, įvairios dezinfekavimo priemonės , maisto produktai labdaros valgykloje, arbata benamiams laikino apgyvendinimo tarnyboje, medžiagos , patalynė ,darbiniai rūbai , priemonės sanitarinio įstaigos stovio palaikymui , projektų „Integralios pagalbos plėtra Šiaulių mieste“ , „Kompleksinės paslaugos šeimai „ ,“ Globos centro „ „ Vaikų dienos centro „ priemonės , atsargos , ūkinis inventorius , .Įsigyjant atsargas registruojama kiekviena su atsargų įsigijimu , sunaudojimu susijusi operacija .

Likutis ataskaitinio laikotarpio pabaigoje 22389,99 Eur.

Gautinos sumos už suteiktas laikino apgyvendinimo paslaugas -11837,16 Eur.

Kitos gautinos sumos -4550,78 Eur. – tai sukauptos gautinos sumos už suteiktas dienos socialinės globos paslaugas.

Sukauptos gautinos sumos ir kitos gautinos sumos - :tai sukauptos atostoginių sąnaudos ir gautinos sukauptos sumos iš biudžeto paslaugoms apmokėti.

Pinigai ir pinigų ekvivalentai - 44557,55 Eur. Pinigai ataskaitinio laikotarpio pabaigoje buvo tik bankų sąskaitose . Grynųjų pinigų įstaigos kasoje 2019 metų gruodžio 31 d. nebuvo.

Pinigų likučiai bankų sąskaitose:

209,45 Eur – specialiųjų lėšų sąskaita ,kurioje kaupiamos lėšos už suteiktas socialines paslaugas.

725,62 Eur - paramos 2% lėšos.

42862,36 Eur – asignavimai skirti projekto „Integrali pagalba į namus Šiaulių mieste „ vykdymui, finansuojamam iš Europos sąjungos lėšų , ir projekto „ Kompleksinės paslaugos šeimai „ finansuojamam iš Europos sąjungos lėšų.

760,12 Eur Globos centro , finansuojamo iš ES lėšos.

Finansavimo sumos suskirstytos į finansavimo sumas iš skirtingų finansavimo šaltinių: iš valstybės biudžeto , savivaldybės biudžeto , Europos sąjungos ir kitų šaltinių. Finansinės būklės ataskaitoje pavaizduoti tie šaltiniai iš kurių buvo gautos lėšos įstaigos veiklai vykdyti .

Tiekėjams mokėtinos sumos : 6218,44 Eur.

* *Ryšių paslaugos :*
* UAB Tele2 – 93,09 Eur. ;
* Telia Lietuva AB -78,29 Eur.
* Transporto išlaikymas :
* UAB VIADA LT - 671,03 Eur.
* UAB APSAGA -67,80 Eur.
* *Komunalinės paslaugos :*
* AB Energijos skirstymo operatorius – 800,73 Eur.;

Elektrum Lietuva , UAB - 760,04 Eur.;

AB Šiaulių energija -2124,92Eur.;

UAB Šiaulių vandenys – 962,63 Eur. ;

* *Kitos paslaugos :*
* UAB Šiaulių skalbykla 195,11 Eur.
* UAB Švarūnė 79,38 Eur.
* UAB Lindstrom -95,69 Eur.

Palyginus su praėjusiu ataskaitiniu laikotarpiu tiekėjams mokėtinos sumos sumažėjo 2050,41 Eur.

Veiklos rezultatų ataskaitoje pavaizduotos pagrindinės veiklos sąnaudos, apimančios nuostatuose nustatytų funkcijų atlikimą , vykdant patvirtintas programas ir funkcijas. Tame skaičiuje ir socialinių išmokų sąnaudos ,kurios apima lėšas , skirtas socialiai remtinų asmenų nemokamo maitinimo organizavimui .Veiklos rezultatų ataskaitoje įstaigos pajamos ir sąnaudos rodomos pagal veiklos pobūdį, kad būtų aišku iš kokių pajamų įstaiga vykdo savo veiklą. Straipsniuose finansavimo pajamos lygios pagrindinės veiklos sąnaudoms kompensuoti panaudotai finansavimo sumų daliai. Finansavimo pajamos veiklos rezultatų ataskaitoje rodomos pagal šaltinius, tai yra.:

1. iš valstybės biudžeto;
2. iš savivaldybės biudžeto;
3. iš ES, užsienio valstybių ir tarptautinių organizacijų;
4. iš kitų šaltinių.

Veiklos rezultatų ataskaitoje pavaizduotų pagrindinės veikos sąnaudų straipsnių pokyčių paaiškinimai , palyginus su praėjusių metų atitinkamu laikotarpiu :

* Darbo užmokesčio ir socialinio draudimo sąnaudos , palyginus su praėjusiu laikotarpiu padidėjo dėl minimalios mėnesinės algos padidėjimo nuo 2019 metų sausio 1 dienos, dėl 2019 metais pradėtų vykdyti dviejų naujų projektų :“Vaikų gerovės ir saugumo didinimo , paslaugų šeimai ,globėjams (rūpintojams) kokybės bei prieinamumo plėtros projektas „ ir projekto „Kompleksinės paslaugos šeimai Šiaulių miesto savivaldybėje „ dėl to kad 2019 metais buvo daugiau darbuotojų , kurių kintamoji pastoviosios pareiginės algos dalis padidėjo , palyginus su 2018 metais , dėl pareiginės algos pastoviosios dalies padidėjimo , susijusio su darbuotojo kvalifikacija, darbo stažu .
* Ilgalaikio turto nusidėvėjimo ir amortizacijos sąnaudos , palyginus su 2018 metų atitinkamu laikotarpiu padidėjo dėl to , kad įstaiga įsigijo ir gavo nemokami ilgalaikio turto nuo kurio skaičiuojamos nusidėvėjimo ir amortizacijos sąnaudos .
* Kvalifikacijos kėlimo sąnaudos padidėjo dėl nustatytų reikalavimų , kad kiekvienas darbuotojas ne mažiau kaip 16 valandų per metus gilintų savo žinias, naujai priimti darbuotojai turi išklausyti privalomus įžanginius mokymus. Taip pat dėl darbo specifiškumo socialiniai darbuotojai privalo nuolat kelti kvalifikaciją , ypač pagalbos šeimai tarnybos darbuotojai –atvejo vadybininkai ir socialiniai darbuotojai , kurių kvalifikacijos kėlimui yra skiriamas didelis dėmesys , todėl vien šios tarnybos darbuotojų kvalifikacijos kėlimo išlaidos 2019 metai sudarė 6800,0 Eur. ( 2018 metais -3500,0 Eur. )
* Sunaudotų atsargų sąnaudos padidėjo dėl to , kad 2019 metais buvo peržiūrėtos esamos apskaitoje ūkinės ir kanceliarinės medžiagos ir atsargos ,nurašytos , kurios sunaudotos įstaigos veikloje , ir teikiant paslaugas , atiduotas naudoti atsakingiems darbuotojams priskirtas ūkinis inventorius.
* Socialinės išmokos natūra - -tai nemokamas socialiai remtinų , rizikos grupėje esančių asmenų , taip pat vaikų dienos centro lankytojų iš socialinės rizikos šeimų maitinimas , , kuriam 2019 metais buvo skirta daugiau lėšų iš savivaldybės biudžeto , maitinama daugiau minėtų asmenų todėl padidėjo šios išlaidos .
* Kitų paslaugų išlaidos padidėjo dėl to, kad 2019 metais įstaiga pradėjo vykdyti du naujus projektus, daugiau kartų buvo atliekamos patalpų dezinfekavimo paslaugos , projektų viešinimo paslaugos , taip pat išaugo kai kurių paslaugų kainos , palyginus su praėjusiu laikotarpiu.
* Palyginus su praėjusiu ataskaitiniu laikotarpiu įstaiga gavo daugiau pajamų už teikiamas paslaugas dėl to ,kad socialinių paslaugų poreikis mieste nuolat didėja , o Socialinių paslaugų centras teikia paslaugas beveik pagal visas socialinių paslaugų kataloge numatytas socialinių paslaugų rūšis .

Direktorė Vida Šalnienė

Vyriausioji buhalterė Dalia Lapinskienė